A Bizottság 2180/2001/EK rendelete

(2001. november 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2031/2001/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még három hónapig hivatkozhasson.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezéseivel összhangban még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. november 9-én.

a Bizottság részéről

Frederik Bolkestein

a Bizottság tagja

[1] HL L 279., 2001.10.23., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Megközelítőleg 70 x 70 cm méretű, négyzet alakú, textilből (65 % poliészter és 35 % pamut) készült, poliészterszálakkal bevont szőnyeget formáló termék. A textilszőnyeghez két rugalmas, műanyag habbal és textillel bevont műanyag rúd tartozik. Ezek megközelítőleg 1,5 m hosszúak, és a szőnyeg széleihez rögzíthetők. A műanyag rudakhoz a következő kiegészítők tartoznak: textilből és műanyagból készült tükör,műanyagból készült csörgő,elektronikus modult tartalmazó, textilből készült virág, amely megnyomva egy dallamot játszik.A termék legfeljebb 10 hónapos korú gyermekek részére készült. Lásd az "A" illusztrációt | 95039037 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztály 1. megjegyzésének t) pontja, valamint a 9503, a 950390 és a 95039037 KN-kód megfogalmazása határozza meg. Tekintettel felhasználási céljára és arra, hogy játékokkal szerelték fel, a termék textiljátéknak minősül. |

Műanyag habbal bevont, textilből készült szőnyeget formáló termék. A szőnyeg négy részből áll, amely tépőzár segítségével többféleképpen egymáshoz illeszthető. Három szőnyegrész az alábbi kiegészítőkkel ellátott ablakokkal rendelkezik: műanyagból készült tükör,textilből készült, csörgőt tartalmazó labda,textilből készült, sípoló hangot adó csillag,vízzel töltött műanyag zacskó, amelyben egy műanyag hal található,állatfigurák. Ez a részt olyan textilből készült, gömbölyű állatfigurákkal látták el, amelyekben egy elektromos modul az adott állat hangját utánozza.Egy rész geometriai formákkal ellátott, textilből készült szőnyeg. Ezeket a kiegészítőket tépőzár, illetve textilszalagok rögzítik a szőnyegrészhez. A termék legfeljebb 18 hónapos korú gyermekek részére készült. Lásd a "B" illusztrációt | 95039037 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztály 1. megjegyzésének t) pontja, valamint a 9503, a 950390 és a 95039037 KN-kód megfogalmazása határozza meg. Tekintettel felhasználási céljára és arra, hogy játékokkal szerelték fel, a termék textiljátéknak minősül. |

+++++ TIFF +++++

+++++ TIFF +++++

--------------------------------------------------